ผ่าตัดก้อนที่เต้านมได้1วัน ตอนนี้รู้สึกเศร้ามากเหมือนความรู้สึกบอบบางมากเมื่อมีอะไรมากระทบจิตใจนิดหน่อยก็ร้องไห้ ควรทำยังไงดีคะ
สวัสดีค่ะ หลังการผ่าตัด หรือมีโรคทางกายนั้น อาจเป็นสาเหตุทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ตามมาได้แนะนำสังเกตอาการตนเองค่ะ ตอนนี้ควรให้เวลาตัวเองได้พักฟื้นอย่างเต็มที่ หาสิ่งที่ชอบทำ คุยกับคนที่ไว้ใจได้เพื่อระบายความทุกข์ถ้ามีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ เป็นมาก ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม ควรไปพบแพทย์